**Балабақша тәрбиешісінің бала тәрбиесіндегі орны**

Қазіргі заманда мектепке дейінгі білім беру жүйесі – болашақ ұрпақтың негізін қалаушы маңызды сала. Осы салада қызмет ететін балабақша тәрбиешісінің еңбегі – ерекше құрметке лайық. Тәрбиеші – баланың алғашқы ұстазы, екінші анасы десек артық айтпаймыз. Ол – баланың жеке тұлға болып қалыптасуына, дүниетанымының дамуына, алғашқы әлеуметтік тәжірибесінің жинақталуына үлкен үлес қосады.

Балабақшада тәрбиеші тек қана балаларға білім мен тәрбие беруші емес, ол сонымен қатар ата-анамен, әріптестерімен, психологтармен, логопедтермен тығыз қарым-қатынас орнатушы маман. Оның әрбір күні балалардың көңіл-күйіне, дамуына тікелей әсер етеді. Сол себепті тәрбиеші өз ісіне жауапкершілікпен қарап, әр баланың ерекшелігін ескеріп, жеке тұлға ретінде қабылдай білуі керек.

Жасөспірімнің өмірге деген көзқарасының қалыптасуы, тілді меңгеруі, қарым-қатынас мәдениетінің дамуы – осының бәрі тәрбиешінің күнделікті еңбегінің жемісі. Әрбір ойын, әрбір іс-шара, ертегі оқу, табиғатпен танысу – мұның бәрі тәрбиелік мәні бар әрекеттер. Сол себепті тәрбиешінің шығармашылдығы мен кәсібилігі өте маңызды.

Бүгінгі таңда балабақша тәрбиешісінен тек дәстүрлі білім беруді ғана емес, жаңашылдықты, заманауи әдістерді меңгеруді, цифрлық технологияны қолдануды талап етеді. Заманауи тәрбиеші – педагог, психолог, ұйымдастырушы әрі мотивация беруші тұлға.

Қорытындылай келе, балабақша тәрбиешісінің еңбегі – болашақ ұрпақтың сапалы білім мен тәрбие алуындағы алғашқы және маңызды қадам. Тәрбиеші – жүрегі жылы, мейірімді, сабырлы, кәсіби шебер маман. Оның еңбегі – қоғам игілігі үшін жасалатын үлкен қызмет.

 «Нұрай-Қыдыр» бөбекжай балабақшасының

 тәрбиешісі: Узакбаева Айгерим Нурлановна